Les zones verdes del Parc Tecnològic de Paterna ja llueixen els noms d'il·lustres científiques
10/03/2021

# Les zones verdes del Parc Tecnològic de Paterna ja llueixen els noms d'il·lustres científiques

[![Las zonas verdes del Parc Tecnològic de Paterna ya lucen los nombres de ilustres científicas](/images/noticias/2021/03/7048/7048_lg.jpg)](/images/noticias/2021/03/7048/7048_lg.jpg)

10.03.2021

L'Alcalde de Paterna, Juan Antonio Sagredo, la regidora d'Inclusió Social i Polítiques d'Igualtat, Isabel Segura, el President de la EGM Parc Tecnològic Paterna, Antonio Alagarda i la Gerent de l'entitat, Manuela Pedraza han visitat hui les zones enjardinades batejades amb noms de científiques

L'Alcalde de Paterna, Juan Antonio Sagredo, la regidora d'Inclusió Social i Polítiques d'Igualtat, Isabel Segura, el President de la EGM Parc Tecnològic Paterna, Antonio Alagarda i la Gerent de l'entitat, Manuela Pedraza, han visitat aquest matí les zones enjardinades del Parc Tecnològic que han sigut batejades amb els noms de destacades dones de la ciència i la investigació.  
  
A través d'aquesta acció, inclosa en la programació del Dia de la Dona i desenvolupada mitjançant un procés de participació ciutadana, totes dues entitats pretenen incrementar el coneixement públic de dones que, amb gran perseverança, van desenvolupar una trajectòria personal i professional que ha entregat valuoses aportacions a la humanitat.  
  
La iniciativa va sorgir d'una treballadora del parc empresarial en advertir que no hi havia noms de carrers dedicats a dones en l'àrea empresarial.  
  
La EGM Parc Tecnològic Paterna i l'Ajuntament, a través de la regidoria de la Inclusió Social i Polítiques d'Igualtat, han volgut posar fi a aquest desequilibri recordant als parcs i zones verdes existents el paper exercit per grans dones com Margarita Salas Falgueras, Ana Lluch, Marie Curie, María Blasco, María Moliner, Ángeles Ruiz Robles, Katherine Johnson, Valentina Tereshkova, Rita Levi-Montalchini i Stephanie Kwolek.  
  
A cadascuna d'aquestes dones se'ls ha dedicat una zona verda, en la qual s'ha instal·lat una placa amb el seu nom, que disposa d'un codi QR per a poder tindre informació sobre la seua biografia i aportacions científiques.  
  
L'Alcalde Juan Antonio Sagredo, ha destacat que “actuacions com aquesta serveixen per a posar en valor el paper de la dona en la ciència i per a fer dels nostres parc empresarials i de la nostra ciutat llocs cada vegada més igualitaris i conscienciats sobre la igualtat d'oportunitats a nivell professional”.  
  
Per part seua, el president de la EGM, Antonio Alagarda, va considerar que “estem enormement agraïts a la treballadora del parc empresarial que ens va obrir els ulls a una situació en la qual no havíem recapacitat, i que ens recorda fins que punt, a vegades, no s'ha donat suficient rellevància al paper tan important exercit per dones de diverses branques de la ciència o la investigació”.  
  
Des d'Ajuntament de Paterna i EGM Parc Tecnològic Paterna, estan pendents que millore la situació sanitària per a poder desenvolupar un significatiu acte d'homenatge a aquestes dones en les condicions que mereixen, comptant fins i tot amb la presència d'algunes d'elles, amb les quals ja s'ha contactat.